C 235/12
ET
Euroopa Liidu Teataja
3.7.2023
Põhikohtuasja pooled Hagejad: FT, RRC Sports GmbH Kostja: Fédération internationale de football association (FIFA)
Eelotsuse küsimus Kas Euroopa Liidu toimimise lepingu (ELTL) artiklit 101 (kartellikokkulepete keeld), ELTL artiklit 102 (turgu valitseva seisundi kuritarvitamise keeld), ELTL artiklit 56 (teenuste osutamise vabadus) ja isikuandmete kaitse üldmääruse (1) artiklit 6 tuleb tõlgendada nii, et viidatud sätetega on vastuolus kord, mille on kehtestanud rahvusvaheline spordialaliit (käesolevas asjas: FIFA (rahvusvaheline jalgpalliliit)), kuhu kuulub 211 asjaomase spordiala (käesolevas asjas: jalgpall) riigisisest alaliitu ja mille eeskirjad on seega siduvad enamikule kõnealuse spordiala asjaomastes riigisisestes profiliigades tegutsevatest osalistest (käesolevas asjas: klubid (kusjuures hõlmatud on ka kapitaliühingutena korraldatud jalgpalliklubid), mängijad (kes on klubide liikmed) ja jalgpalliagendid (edaspidi ka „agendid“)), ning mille sisu on järgmine: 1) keelatud on agentidega kokku leppida tasus või agentidele maksta tasu, mis ületab protsendina mängija üleminekusummast või aastatasust arvutatud ülempiiri, nagu on ette nähtud FIFA Football Agent Regulations (FFAR) artikli 15 lõikes 2, 2) keelatud on, et mängija vahendamise lepingu alusel agendi lepingupartnerile maksta tulevat tasu maksavad kolmandad isikud, nagu on ette nähtud FFAR artikli 14 lõigetes 2 ja 3, 3) klubidel on keelatud maksta juhtudel, kui agent tegutseb vastuvõtva klubi ja mängija nimel, rohkem kui 50 % mängija ja klubi poolt agenditeenuste eest maksta tulevast kogutasust, nagu on ette nähtud FFAR artikli 14 lõikes 10, 4) mängijate vahendamise teenuste osutamiseks nõutav agendilitsents antakse tingimusel, et taotleja täidab rahvusvahelise spordialaliidu sise-eeskirju (käesolevas asjas: FFAR, FIFA põhikiri, FIFA distsiplinaarmäärustik, FIFA eetikakoodeks, mängijate staatust ja üleminekut reguleeriv FIFA määrustik, samuti organite ja komisjonide põhikirjad, määrused, juhendid ja otsused) ning taotlejaga seotud vaidluste lahendamine allub FIFA-le ning konföderatsioonidele ja liikmesliitudele, nagu on ette nähtud FFAR artikli 4 lõikes 2, artikli 16 lõike 2 punktis b koostoimes FIFA põhikirja artikli 8 lõikega 3, artikli 57 lõikega 1, artikli 58 lõigetega 1 ja 2, FIFA distsiplinaarmäärustiku artikli 5 punktiga a, artikliga 49, artikli 53 lõikega 3, eetikakoodeksi artikli 4 lõikega 2, artikli 82 lõikega 1, 5) kehtestatakse agendilitsentsi andmise tingimused, mille kohaselt on litsentsi andmine lõplikult välistatud kriminaalmenetluses tehtud süüdimõistva kohtuotsuse või kokkuleppe korral, samuti juhul, kui asutus või spordialaliit on kehtestanud loa kasutamise vähemalt kaheaastase keelu, loa peatanud või kehtetuks tunnistanud, või muul viisil diskvalifitseerimise korral, ilma et säiliks litsentsi hilisema andmise võimalus, nagu on ette nähtud FFAR artikli 5 lõike 1 punkti a alapunktides ii ja iii, 6) agentidel on keelatud osutada üleminekulepingu ja/või töölepingu sõlmimisega seotud mängijate vahendamise teenuseid või muid teenuseid järgmistele isikutele ja saada nende teenuste eest tasu järgmistelt isikutelt: a) üleandev klubi ja vastuvõttev klubi, b) üleandev klubi ja mängija, c) kõik osalevad pooled (üleandev klubi, vastuvõttev klubi ja mängija),